ટોપમેનુબારમાં મૂનનો ઓપ્શન સિલેક્ટ કરો અને પહોંચો ચંદ્ર પર! એ પછી પહેલું કામ લેયર્સમાં મૂન ગેલરી તપાસવાનું કરો. બધાં લેયર્સ ઓન કરીને એપોલો મિશન્સમાં એપોલો-૧૧ પર ડબલ ક્લિક કરશો એટલે ચંદ્ર પર હરણફાળ ભરતાં તમે જ્યાં ચંદ્ર પર માનવે પહેલવહેલો પગ માંડ્યો એ સ્થળે પહોંચી જશો. ૩-ડી મોડેલ્સનું લેયર ઓન હશે તો ચંદ્રયાનનું મોડેલ પણ જોઈ શકશો. સાથે જે વિન્ડો ખૂલે તેમાં આ યાત્રાની વિગતો મળશે.